Kui suureks saan, võin oma toa kujundada nagu ise tahan ja olla üleval nii kaua kui tahan. Suured inimesed on ikka rumalad küll, et sunnivad ennast magama kell 11 õhtul ja siis sunnivad ennast iga päev kell 7 hommikul ärkama. Sama hästi võiks olla üleval näiteks isegi kella üheni öösel ja magada hommikul natuke kauem. Ega ööpäev sellest lühemaks muutu ja kindlasti leidub töökohti, kus ei  pea nii vara kohale minema, sest töökohti on üldse tuhandeid. Milleks siis suurena sedavõrd olulises asjas nii vale valik teha?